ኢሉ ገሚቱ እንተነበረ'ኳ፡ ሎሚ'ውን ጠጠው ኣይበለትን። መሓሪ ዮሃንስ ኣብዚ ቀረባ እዋን ኣብ ከተማ ፍረወይኒ ኣብ ዘቕረቦ መጽናዕታዊ ጽሑፍ፡ "ኪሮስ ንትግራይ መሲሉ ዝሓለፈ" ክብል ገሊጽዎ። ብሄራዊ ስምዒቱ ጠርዚ ዝበጽሐ ከምዝነበረ ዘልዓለ መሓሪ "እዚ ወለዶ ናቱ ፈለግ ክሰዕብ ኣለዎ" ክብል ምዒዱ። ኣብ ግጥምታቱ መጽናዕቲ ዘካየደ ሰለሞን ገብረእግዚኣብርሄር ብወገኑ፡ ንዜማታት ኪሮስ ኣለማዮ፡ ንሙዚቃን ስዕስዒቱን እምበር፡ ትርጉም ግጥምታቱ ኣጸቢቕና ኣይተረዳእናዮምን "ኪሮስ ገና እናሓደረ ክኹላዕ እዩ" ዝብል ተስፋ ኣለዎ። እቲ ወለዶ ናብ ውሽጡ ምለስ ኢሉ ምስ ዝርኢ፡ ንኪሮስ ከዳምጾ ክጅመር እዩ ዝብል እምነት ኣለዎ። ኪሮስ ካብ ኩሉ ንላዕሊ፡ ንዝተፈላለዩ ላዛታት ትግራይ፡ ኣብ ኩሉ ዝዓበየ ይመስል ብማዕረ እዩ ዝደርፎም። ዛፉ ኪሮስ፡ ኣሰሩ ትስዕብ ዘላ በኹሪ ጓሉ እያ፡ ካብ ትግርኛ ሰጊራ ብዓፋርኛ ብእትጻወቶም ደርፍታታ እናተፈለጠት መጺኣ ኣላ። ንዛፉ ካብ ኩሉ ንላዕሊ ዘሕጉሳ፡ ኪሮስ እዚ ብኹሎም ላዛታት ኣጸቢቑ ክጻወት ምኽኣሉ እዩ። ነቲ ክደርፈሉ ዝደለየ ላዛ፡ ናብቲ ከባቢ ገይሹ፡ ኣዋርሕ ጸኒሑ የጽነዖ ከምዝነበረ ትዛረብ። "ኪሮስ ንኹሉ ብማዕረ እዩ ዝርኢ ነይሩ" ትብል። ዛፉ፡ ገና ዘይወጹ ስራሕቲ ኪሮስ ከመዘለዉን ንዐኦም ናብ ህዝቢ ንምቅላሕ ትሰርሕ ከምዘላን ትገልጽ። ምንጪ ስእሊ, ZAFU KIROS መግለጺ ስእሊ, ደቂ ኪሮስ ኣለማዮ፤ ዛፉ፡ ከኣሎም፡ ፀዲና፡ ፋሲል፡ ምቕናይ 'ደራፊት ክትኮን ኪሮስ ደኾን ጽዕንቶ ፈጢሩልኪ?'
